Tamarika grilbirdo

[eta|ovoj de *Acrocephalus melanopogon melanopogon* - [Muzeo de Tuluzo]]
La **Tamarika grilbirdo** aŭ Tamarika kanbirdo, *Acrocephalus melanopogon*, estas birdo de la genro *Acrocephalus*. Ili reproduktas en suda Eŭropo kaj suda moderklimata Azio kun kelkaj en nordokcidenta Afriko. Ĝi estas parte migranta. Sudokcidentaj eŭropaj birdoj estas loĝantaj, sudorientaj eŭropaj birdoj vintrumas en reproduktejoj de la Mediteraneo, kaj la azia raso migras al la Arabio kaj Barato.

Ĝi estas rara norde de ties teritorio, sed ĝi estis kiel tre rara vaganto tiom for kiom ĝis Pollando kaj Danio. Estas kelkaj informoj el Britio, inklude paron reproduktantan en Cambridgeshire en 1946, sed tiuj informoj ĵus estis forigitaj el la oficiala listo de britiaj birdoj.

Tiu paserina birdo estas specio troviĝanta en ĉeakva vegetaĵaro kiel karekso aŭ junkoj. La ino demetas 3-6 ovojn el meza aprilo, kiuj estos kovataj dum 14-15 tagoj. La nesto estas konstruata super akvo inter kareksoj, kanoj aŭ en arbusto. Tiu specio estas kutime monogama (Leisler & Wink 2000).

Tiu estas mezgranda silviedo, 12-13.5&nbsp;cm longa, iom pli granda ol la simila Junkokanbirdo, *Acrocephalus schoenobaenus*. Plenkreskulo havas fajnan striecan brunan dorson, pli **ruĝecbrunan en nuko kaj kolflankoj**, kaj blankecajn subajn partojn iom ruĝecbrunaj en brustoflankoj kaj iom helbrunecaj en ventro. La frunto estas ebena kaj kontraste kun la nigreca krono estas rimarkinda **tre blanka superokula strio**, la orelareo estas grizeca, sub ĝi estas hela kolringo nekompleta, ege kontrastas **tre blanka gorĝareo** kaj la beko estas forta kaj pinteca. La vosto estas tute bruna.

Ambaŭ seksoj estas identaj, kiel ĉe plej parto de silviedoj, sed junuloj estas pli striecaj kaj havas markojn en la brusto. Kiel ĉe plej parto de silvedoj, ankaŭ tiu specio estas insektovora kaj manĝas ankaŭ ĉeakvajn helikojn.

La kanto estas rapida kaj simila al tiu de la Junkokanbirdo kaj de la Kanbirdo , kun kelka imitado kaj tipaj akrocefalaj fajfoj. Ties kanto estas pli milda kaj melodia ol tiuj de ties parencoj, kaj enhavas frazojn kiuj similas al tiuj de la Najtingalo. Malkiel la Junkokanbirdo, tiu specio ne kantas dumfluge.

eta|Kanto ĉe Skarlinomarĉo, Italio

## Referencoj 
* IUCN2006, **BirdLife International**, 2004, 52504, Acrocephalus melanopogon, 12a Majo 2006.  Malplej zorgiga.
* **Leisler**, B. & **Wink**, Michael (2000): Frequencies of multiple paternity in three *Acrocephalus* species (Aves: Sylviidae) with different mating systems (*A. palustris, A. arundinaceus, A. paludicola*). *Ethology, Ecology & Evolution* **12**: 237-249. PDF plena teksto
* **Snow**, David W.; Perrins, Christopher M.; Doherty, Paul & Cramp, Stanley (1998): *The complete birds of the western Palaearctic on CD-ROM*. Oxford University Press. ISBN 0-19-268579-1

## Eksteraj ligiloj 
* Diferencoj laŭ aĝo kaj sekso (PDF) de Javier Blasco-Zumeta

Kategorio:Silviedoj
Kategorio:Birdoj de Afriko
Kategorio:Birdoj de Azio
Kategorio:Birdoj de Eŭropo
Kategorio:Birdoj de Afganio
Kategorio:Birdoj de Armenio
Kategorio:Birdoj de Azerbajĝano‎
Kategorio:Birdoj de Irano
Kategorio:Birdoj de Rusio
Kategorio:Birdoj de Kartvelio
Kategorio:Birdoj de Turkio
Kategorio:Palearktisa faŭno